33. schôdza NR SR - 11.deň - A. dopoludnia
Dátum: 2025-04-10
Poslanec: Hlina, Alojz (SaS)
Druh vystúpenia: Vystúpenie v rozprave

... keď stavali tú Petržalku, tak tam nejaké požiadavky na svetlotechniku, na nejaké delenie, na nejaké spoločné priestory, na nejaké pivničné priestory, na nejaké lodžie, nejaké požiadavky tam boli. Ale, pozor, doba ide dopredu a smerohlasáci len a len kvôli tomu, aby pred voľbami vedeli strihať nejaké pásky, tak proste z kancelárie narobia byty a vylúčili si tie podmienky, ktoré robia z bytov byty. Krásne vidno v tej päťke, že vlastne vy hovoríte, že už netreba. Už netreba, že keď proste bude z nebytového priestoru bytový priestor, tak sa nemusí akceptovať požiadavka na svetlotechniku, nemusí sa požadovať ani parkovacia politika. Ináč to je zaujímavé, že niekto chce niečo postaviť, musí vydokladovať, kde sa bude parkovať, tuná sa nebude, hej. Čiže vy prerobíte z kancelárskej budovy, to urobíte z toho byty, ale dopravná zaťaženosť a všetky tieto faktory, ktoré s tým skúmať, všetko pôjde zo stola, nikoho nezaujíma, lebo pred voľbami treba strihať pásku, hej. Proste nepožaduje sa vydokladovanie parkovania, ako je to riešené, netreba, tá päťka, to ja to tu čítam zo zákona, hej, čiže to už nechcete, už to nepotrebujete, ľudia budú bývať v králikárni smerohlasáckej a proste to tam jasne máte, že to tak môže byť. Ani požiadavka na terasu, na lodžiu, balkón alebo inej nejakej plochy, hej. Čiže už toto všetko, čo pri bytoch bolo, už teraz podľa tohto nebude a bude to môcť byť ten byt prerobený z kancelárie. Nech sa páči, keď vám to ľudia zoberú, nech vám to zoberú. Tam ešte znižujete, znižujete aj to, že vlastne bolo v tom pôvodnom zákone, bola požiadavka, že na to, aby to vôbec bolo zaradené do toho systému, má to byť 20 plus, hej, to znamená, že vytvoríte objekt, ktorý má 20 bytov a viac, aj toto znižujete, čo, prísne vzaté, môže znamenať to, že si niekto spraví taký, dvojbytovečku, hej (povedané so smiechom), spraví si ju s päťpercentnou DPH, formálne to prenájme dcéram, hej, budú tam bývať dcéry, hej, v tej bytovečke a ešte budú akože platiť nájomné a ešte vlastne bude z firmy, bude ako kebyže dotovať to nájomné a ešte to si dá do nákladov. Akože svojím spôsobom je to dobre vymyslené, hej, znova, ale dobre vymyslené pre zbojníkov. A vy ste zbojníci. Viete, vy ste postavili penzión v Lehniciach, hej, kde proste maminka pomohla dcérenkám využiť štátne peniaze, aby si postavila penzión, penzión to nikdy nebol, hej, a peniažky z PPA-čky šli. Čiže teraz ste našli nejaký model, ako pomôcť našim proste zasanovať, že má prázdnu kancelársku budovu a ešte vytvárate aj systém, že teoreticky to je možné, že niekto si spraví pre deti „nájomné bývanie“ (rečník rukami naznačil úvodzovky) s päťpercentnou DPH a ešte si bude uplatňovať, do nákladov si bude vkladať ten príspevok, akože dotovať to nájomné tým deťom. Čiže, viete, to je presne ten váš prístup, že hľadáte, ako sa, ako s tým vybabrať, a zdá sa, že vám, že vám to prišlo. Nech sa páči, ja to len tu hovorím, aby ľudia si spravili na to názor, že keď uvidíte niekde dychovku, hej, a dychovka bude pred voľbami, keď uvidíte niekde strihanie pások, že z bývalej kancelárskej budovy, ktorá nemá svetlotechniku, ktorá nemá parkovacie miesta, ktorá nemá kočikáreň, ktorá nemá lodžiu, ktorá nemá nič, ale už to bude bytový dom, keď tam bude smerák hovoriť, že jak zabezpečil, tak sa prípadne zamyslite, že či to naozaj tento príbeh sedí k dokonalosti. O to, o to ide v tomto prípade, toto je celá zmena tohto zákonu, preto to tu prišlo v SLK-čku, nech sa páči. A ešte k tým persónam. To mi dovoľte povedať, lebo ja si myslím, že máme na viac. Máme na viac. Je nás 5,5 mil., nech je milión detí, nech je milión dôchodcov, stále je to 3,5 mil. ľudí, z 3,5 mil. ľudí, ja si myslím, že je relatívne vysoký predpoklad, že by sme mohli nájsť niekoho, kto by mohol riadiť tú Agentúru na podporu nájomného bývania a nebol by dvakrát trestaný a nebýval by v Nitrianskych Hrnčiarovciach. Viete, že aký je štatistický predpoklad, že vyberiete človeka, ktorý je dvakrát súdne trestaný za realitné podvody a býva v Nitrianskych Hrnčiarovciach? Jedna ku 3,5 mil. Bingo! Smeráci to trafili, našli ju. (Povedané so smiechom.) Viete, že to je úplne fantastické, že proste aké šťastie majú tí ľudia, hej, že proste sa to, že sa to proste takto v ten určitý moment stretne. Ale čo my s tým, ktorí s tým nič nechceme mať? Proste to je neúctivé voči nám, je to neúctivé voči mladým ľuďom, voči ľuďom plným života, ktorí si myslia, že svet je, že svet je dobrý, ktorí si myslia, že treba byť normálny, že treba byť čestný, že treba robiť férovo. Aký im odkaz dávate, že vy ste našli zrovna na túto agentúru paničku, ktorá podvádzala s tatinkom, a potom nestačilo, tak si ešte podvádzala aj sama a dokonca tak perfídny, hnusný podvod, že starých ľudí, lebo ja už tu poznám takých ľudí, ktorí urobili kariéru na podvodoch so starými ľuďmi. Tu okrádali ľudí cez rodné čísla, zisťovali, že sú starší, žili v zahraničí, áno, tu bola taká mafia, bola. Niektorí ľudia sa motajú popri vás, veľkí kamaráti s vami, zdá sa, že vás to neopúšťa, že stále máte k tomu blízko. Tak ja sa pýtam, aký odkaz posielate tým ľuďom. Aký odkaz posielate mojim deťom, deťom, ktorí proste sú, teraz idú štartovať do produktívneho veku? Čo im chcete odkázať? Kradnite? To im chcete odkázať? Alebo im chcete povedať, nie, proste že proste robte čestne, robte tak, ako sa... Čo im chcete odkázať? Sa nehanbíte? Ja viem, že sa to tu pýtam často (povedané so smiechom), ja neviem, čo mám, ako si mám pomôcť, je to nechutné, je to perfídne, je to hnusné a ste darebáci a neviem čo a nejdem už do väčšej vývrtky, lebo sa mi to už ani nechce ani rozprávať, poviem pravdu. Že máte v sebe tú drzosť, tú obrovskú drzosť, že proste tam dáte tú pani. Normálne ju tam dáte a nič! Tá požiadavka je z našej strany jasná – okamžite odvolať. A aj v kontexte toho, čo sme tu pred chvíľou zahlasovali. Kolegovia, viete, čo sme pred chvíľou zahlasovali? Pred chvíľou sme zahlasovali, kvôli tomu bol ten zákon predložený v SLK, že tie dôchodkové fondy môžu okrem investícií inde aj robiť investície tu a aj v tom, v tomto projekte nájomného bývania. Tak ja sa pýtam, povedzte mi vesmír, povedzte mi krajinu, v ktorej umožnia robiť s niečím tak senzitívnym, ako sú dôchodkové úspory, niekomu, kto je dvakrát súdne trestaný. Rozumiete, že niekto vlastne pustí, pustí vlka do košiara, že kto vlastne, kde, v ktorom vesmíre by pustili k dôchodkom peňazí ľudí, ktorí si šetria na dôchodky, pustili niekoho, pomaly recidivistu? Však trikrát a dosť. Však dvakrát, už teraz tretíkrát asi, možno, možno ani nevieme. Rozumiete? Povedzte mi kde. Aj znova v kontexte toho, čiže umožnili ste dôchodkovým správcovským spoločnostiam investovať aj v tomto segmente, pripúšťate, púšťate toto do proste veľmi senzitívne peniaze, tie peniaze musia byť obetónované desaťmetrovým múrom, tam sa darebák nesmie ani pozrieť. Tam sa darebák nesmie ani pozrieť! A vy podvodníčku, podvodníčku do toho systému vpúšťate. Rozumiete? Milióny ľudí si šporia v týchto dôchodkovým systémoch, šporia si tam, chodia do roboty a si šporia. A vy ste im povedali, ja vám tam pustím takúto podvodníčku, však niečo možno bokom zájde. Sa nehanbíte? znova sa pýtam. Budete sa pýtať, tu kolegovia tak ticho, smutne sedia a pán Hazucha dá nejakú poznámku, že to nie je celkom tak. Budete sa pýtať svojich kolegov, že či naozaj, či naozaj je potrebné, aby tam bola podvodníčka za šéfku tej agentúry? Či podvodníčka sa má mať blízko k dôchodkom našich ľudí? To som chcel povedať, snažil som sa to povedať, vy zahlasujete, ja som si svoju povinnosť poslaneckú splnil, upozornil som na to, hej, čiže dychovke neverte, hej, proste keď bude z kancelárskych priestorov zrazu bytový dom, je to celé habaďúra smerácka a hlavne chráňte si tie dôchodkové úspory. SMER sa nebude rozpakovať ani chvíľu, aby vám tam pustil, a už teraz vám to dokazuje, darebákov. Ďakujem pekne.